
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 11 


13 Ιανουάριου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υπαγωγή των Τούρκων μετακλητών εκπαιδευτικών 
στα Μειονοτικά Σχολεία της Θράκης στις ρυθμίσεις 

του άρθρου 35 του Ν. 2910/01. 1 

Ορισμός μελών Επιτροπής Τιμών Φαρμάκων που λει¬ 
τουργεί στο Υπουργείο Ανάπτυξης. 2 

Καθορισμός της επιχορήγησης, για το οικονομικό 
έτος 2002, του Ειδικού Λογαριασμού της Μαθητι¬ 
κής Στήριξηςτου Υπουργείου Εθνικής Παιδείας και 

Θρησκευμάτων. 3 

Τροποποίηση της παρ. 4 του άρθρου 22 του κανομι- 
σμού του Ταμείου Προνοίας και Επικουρικής 

Ασφάλισης Προσωπικού Ιπποδρομικών. 4 

Παραχώρηση κοινοχρήστων εκτάσεων του αγροκτή¬ 
ματος ΒΟΥΡΒΑ Σπάτων Ν. Αττικής. 5 

Έγκριση του Οργανισμού Εσωτερικής Υπηρεσίας του Ν. Π. 

«ΚΕΝΤΡΟ ΠΑΙΔΙΚΗΣ ΜΕΡΙΜΝΑΣ ΔΗΜΟΥ ΜΟΣΧΑΤΟΥ» 6 
Τροποποίηση της Συστατικής Πράξης της «Κοινοτικής 


Επιχείρησης Εκμετάλλευσης Ιαματικής Πηγής (ΓΡΙΑ 

ΜΑΡΙΑΣ) Κρεμαστών Αλευράδας Ν. Αιτωλ/νίας. 7 

Σύσταση Νομικού Προσώπου Δημοσίου Δικαίου με την 
επωνυμία «ΔΙΔΑΣΚΑΛΕΙΟΣ ΒΙΒΛΙΟΘΗΚΗ ΑΘΙΚΙΩΝ 
ΚΟΡΙΝΘΙΩΝ»του Δήμου Σαρωνικού, Ν. Κορινθίας. 8 

Εκχώρηση αρμοδιοτήτων στα Συμβούλια Διοίκησης 
και τους Διοικητές των Νοσοκομείων Περιφέρειας 
ευθύνης Β' ΠεΣΥ Νοτίου Αιγαίου. 9 


ΑΠΟΦΑΣΕΙ Σ 

Αριθ. Φ. 63574/22686/02 (1) 

Υπαγωγή των Τούρκων μετακλητών εκπαιδευτικών στα 
Μειονοτικά Σχολεία της Θράκης στις ρυθμίσεις του 
άρθρου 35 του Ν. 2910/01. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ - ΕΡΓΑΣΙΑΣ ΚΑΙ ΚΟΙΝΩΝΙΚΩΝ 
ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 35 § 1 περ. ε του Νόμου. 


2910/2001 «Είσοδος και παραμονή αλλοδαπών στην Ελ¬ 
ληνική Επικράτεια. Κτήση της ελληνικής ιθαγένειας με πο¬ 
λιτογράφηση και άλλες διατάξεις» (ΦΕΚ 91/τ. Α'/ 
2.5.2001). 

2. Τις διατάξεις του άρθρου 1 περ. ε του Νόμου 2929/01 
«Κύρωση της Συμφωνίας μεταξύ της Ελληνικής Δημο¬ 
κρατίας και της Δημοκρατίας της Τουρκίας για την Πολι¬ 
τιστική Συνεργασία» (ΦΕΚ 142/τ. Α727.6.2001). 

3. ΤηνΔΙΔΚ/Φ1/2/22875/31.10.2001 κοινή απόφαση του 
Πρωθυπουργού και του Υπουργού Εσωτερικών Δημ. Δι- 
οικ. και Αποκέντρωσης, για ανάθεση αρμοδιοτήτων του 
Υπουργού Εσωτερικών Δημ. Διοικ. και Αποκέντρωσης 
στον Υφυπουργό Λ. Παπαδήμα, που δημοσιεύτηκε στο 
«Φ.Ε.Κ. 1480/γ. Β'/31.10.2001». 

4. Το γεγονός ότι από τις ρυθμίσεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Υπαγάγουμε στις ρυθμίσεις του άρθρου 35 § 1 περ. ε. 
του Ν. 2910/2001 τους Τούρκους μετακλητούς εκπαιδευ¬ 
τικούς στα Μειονοτικά Σχολεία της Θράκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΕΘΝΙΚΗΣ ΠΑΙΔΕΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΘΡΗΣΚΕΥΜΑΤΩΝ 

Λ. ΠΑΠΑΔΗΜΑΣ Π. ΕΥΘΥΜΙΟΥ 

ΕΡΓΑΣΙΑΣ ΚΑΙ ΚΟΙΚΩΝΙΚΩΝ 
ΑΣΦΑΛΙΣΕΩΝ 

Δ. ΡΕΠΠΑΣ 
-Φ- 

Αριθ. Α3/8411 (2) 

Ορισμός μελών Επιτροπής Τιμών Φαρμάκων που 
λειτουργεί στο Υπουργείο Ανάπτυξης. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά όργανα». 

2. Το Ν.Δ. 96/73, όπως τροποποιήθηκε με το Ν. 784/78, 
τοΝ. 1316/83 (ΦΕΚ3/Α/11.1.1983) καιτοΝ. 1965/91 (ΦΕΚ 
146/Α/29.9.1991). 

3. Το Π.Δ. 397/88 «Οργανισμός του Υπουργείου Εμπο¬ 
ρίου» όπως τροποποιήθηκε μεταγενέστερα. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Του Π.Δ. 27/96 (ΦΕΚ 19/Α/1.2.96) «Συγχώνευση των 
Υπουργείων Τουρισμού Βιομηχανίας Ενέργειας και τε¬ 
χνολογίας και Εμπορίου στο Υπουργείο Ανάπτυξης». 

5. Του Π.Δ. 59/96 (ΦΕΚ 58/Α/18.3.96) «Σύσταση Γενικής 
Γραμματείας Εμπορίου στο Υπουργείο Ανάπτυξης και κα¬ 
θορισμός αρμοδιοτήτων της». 

6. Το Ν. 1884/90 και την ΚΝΠΙΔ/Φ.48/22/ΟΙΚ 35808/ 
23.10.1990 εγκύκλιο του Υπουργείου Προεδρίας της Κυ- 
βερνήσεως. 

7. Τον Ν. 2026/92, άρθρο 4 παράγραφος 1 (ΦΕΚ 43/Α/ 
23.3.1992) περί θεμάτων οργάνωσης και προσωπικού της 
Δημόσιας Διοίκησης. 

8. Την κοινή απόφαση Β3/340/92 σε εκτέλεση του Ν. 
2026/92, των Υπουργών Προεδρίας της Κυβέρνησης και 
Εμπορίου. 

9. Την 485/31.10.2001 (ΦΕΚ 1484/Β/31.10.2001) του 
Πρωθυπουργού και του Υπουργού Ανάπτυξης, για ανά¬ 
θεση αρμοδιοτήτων στους Υφυπουργούς Ανάπτυξης 
Αλέξανδρο Καλαφάτη και Χρήστο Θεοδώρου και Δημή- 
τριο Γεωργακόπουλο. 

10. Την Β3/311/31.12.2001 (ΦΕΚ 1760/Β/31.12.2001) 
απόφαση του Υφυπουργού Ανάπτυξης για εξουσιοδότη¬ 
ση υπογραφής εγγράφων με εντολή Υφυπουργού. 

11. Τα έγγραφα 220635/371/12.12.2002 του Υπουργεί¬ 
ου Εθνικής Οικονομίας, Φ7/2091/13.12.2002 του Υπουρ¬ 
γείου Εργασίας και Κοινωνικών Ασφαλίσεων, 47373/ 

16.12.2002 του Εθνικού Οργανισμού Φαρμάκων, 2228/ 

13.12.2002 του Πανελληνίου Φαρμακευτικού Συλλόγου, 
το με 28/6.12.2002 του Συλλόγου Αντιπροσώπων Φαρμα¬ 
κευτικών Ειδών και Ειδικοτήτων και το από 10.12.2002 έγ¬ 
γραφο του Συνδέσμου φαρμακευτικών Επιχειρήσεων Ελ¬ 
λάδος, με τα οποία προτείνονται εκπρόσωποί τους στην 
Επιτροπή Τιμών Φαρμάκων, αποφασίζουμε: 

1. Συγκροτούμε, για τα έτη 2003 και 2004, την Επιτροπή 
Τιμών Φαρμάκων, που λειτουργεί στο Υπουργείο Ανάπτυ¬ 
ξης - Γ ενική Γ ραμματεία Εμπορίου, από τα παρακάτω τα¬ 
κτικά και αναπληρωματικά μέλη: 

Α) Ρεστέμη Ευφροσύνη, Δ/ντριατου Υπουργείου Ανά¬ 
πτυξης - Γενική Γραμματεία Εμπορίου, ως Πρόεδρο, με 
αναπληρωτή τον Δημητρακόπουλο Νικ., Τμημ/χη του ίδι¬ 
ου Υπουργείου. 

Β) Δημητρακόπουλο Νικ., Τμημ/χη του Υπουργείου 
Ανάπτυξης - Γενική Γ ραμματεία Εμπορίου, ως τακτικό μέ¬ 
λος, με αναπληρώτρια την Πολύζου Κασσιανή υπάλληλο 
του ιδίου Υπουργείου. 

Γ) Χρηστομάνο Χρ., υπάλληλο του Υπουργείου Ανάπτυ¬ 
ξης - Γενική Γραμματεία Εμπορίου, ως τακτικό μέλος, με 
αναπληρωτή τον Βασιλάκη Αριστείδη υπάλληλο του ιδίου 
Υπουργείου. 

Δ) Μαλαβέτα Κωνσταντίνο, εκπρόσωπο του Εθνικού 
Οργανισμού Φαρμάκων, ως τακτικό μέλος, με αναπληρώ- 
τρια την Βεκρή Ευφροσύνη υπάλληλο του ιδίου οργανι¬ 
σμού. 

Ε) Κοκκίνου Πολυξένη, Τμημ/χη του Υπουργείου Εργα¬ 
σίας και Κοινωνικών Ασφαλίσεων, ως τακτικό μέλος, με 
αναπληρώτρια την Αργύρη Σωτηρία Τμημ/χη του ίδιου 
Υπουργείου. 

Στ) Πορφύρη Μελπομένη, Τμημ/χη του Υπουργείου 
Εθνικής Οικονομίας, ως τακτικό μέλος, με αναπληρωτή 
τον Γκούδα Παύλο Τμημ/χη του ίδιου Υπουργείου. 

Ζ) Γιαννακόπουλο Παύλο, εκπρόσωπο του Συλλόγου 
Αντιπροσώπων Φαρμακευτικών Ειδών και Ειδικοτήτων, ως 
τακτικό μέλος, με αναπληρωτή τον Τσάκαλο Ευστράτιο. 


Η) Μανασσάκη Νικόλαο, εκπρόσωπο του Συνδέσμου 
Φαρμακευτικών Επιχειρήσεων Ελλάδος, ως τακτικό μέ¬ 
λος, με αναπληρωτή τον Φώτη Σακελλαρίδη. 

Ο) Βαγιωνά Δημήτριο, εκπρόσωπο του Πανελλήνιου 
Φαρμακευτικού Συλλόγου, ως τακτικό μέλος, με αναπλη¬ 
ρωτή τον Αμπατζόγλου Θεόδωρο. 

2. Έργο της Επιτροπής είναι να γνωμοδοτεί για: 

α) Θέματα που αφορούν τις τιμές χονδρικής, λιανικής 
και νοσοκομειακής πώλησης προϊόντων αρμοδιότητος 
ΕΟΦ που ελέγχονται αγορανομικά και απαραιτήτως πριν 
από την εκάστοτε έκδοση Δελτίου Τιμών Φαρμάκων. 

β) Θέματα που αφορούντο θεσμικό πλαίσιο ελέγχου και 
σχετίζονται με την διαμόρφωση των τιμών των εν λόγω 
προϊόντων. 

γ) Κάθε άλλο θέμα για το οποίο ήθελε ζητηθεί σχετική 
γνωμοδότηση από τους Υπουργούς Ανάπτυξης ή Υγείας 
και Πρόνοιας. 

3. Χρέη εισηγητού ασκούν οι αρμόδιοι χειριστές των 
σχετικών θεμάτων. 

4. Γραμματέας ορίζεται ο υπάλληλος της Δ/νσης Τιμών 
Βιομηχανικών Προϊόντων και Φαρμάκων, Υπουργείου 
Ανάπτυξης - Γενική Γραμματεία Εμπορίου, Χατζηανδρέ- 
ου Αλέξανδρος, με αναπληρωτή τον Δρόσο Γεώργιο 
υπάλληλο του ιδίου Υπουργείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 2002 

Με εντολή Υφυπουργού 
Η Γ ενική Γ ραμματέας 
ΜΑΡΙΛΙΖΑ ΞΕΝΟΓΙΑΝΝΑΚΟΠΟΥΛΟΥ 

-Φ- 

Αριθ. 138303/ΙΒ (3) 

Καθορισμός της επιχορήγησης, για το οικονομικό έτος 
2002, του Ειδικού Λογαριασμού της Μαθητικής Στήρι¬ 
ξης του Υπουργείου Εθνικής Παιδείας και Θρησκευ¬ 
μάτων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΘΝΙΚΗΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Ν.Δ. 1872/42 «Ίδρυση Οργανισμού Μαθητικής 
Πρόνοιας». 

2. Το Ν .Δ. 1257/49 «Θέματα που αφορούντον Ειδικό Λο¬ 
γαριασμό της Μαθητικής Πρόνοιας. 

3. Το Ν.Δ. 4320/63 κύρωση της 142/62 ΠΥΣ «Θέματα 
που αφορούν τη λειτουργία και το σκοπό του Ειδικού Λο¬ 
γαριασμού της Μαθητικής Πρόνοιας». 

4. Το Π.Δ./147/76 «Οργανισμός Κ.Υ. ΥΠΕΠΘ». 

5. Τον Α.Ν. 585/68 «Καθορισμός ύψους κρατικής επιχο¬ 
ρήγησης προς Ειδικούς Λογαριασμούς κ.λ.π.». 

6. Το 496/74 Π.Δ. για το «λογιστικό των Ν.Π.Δ.Δ.». 

7. Τον Ν. 967/79 «Ρύθμιση θεμάτων ΚΕΜΕ και προσωπι¬ 
κού Κ.Υ. του ΥΠΕΠΘ. 

8. Το Ν. 2362/95 και ότι τη ρή θη καν οιπροϋποθέσειςτου 
άρθρου 6 του νόμου αυτού. 

9. Τον προϋπολογισμό εξόδων του Ειδικού Λογαρια¬ 
σμού της Μαθητικής Στήριξης οικονομικού έτους 2002. 

10. Την ΙΒ/8448/1.8.2002 απόφαση ΥΠΕΠΘ «Μετονομα- 
σία κ.λ.π. του Ειδικού Λογαριασμού». 

11. Την κοινή απόφαση του Πρωθυπουργού και του 
Υπουργού Οικονομικών με αριθμό 1100383/1330/Α0006/ 
31.10.2001 «Ανάθεση αρμοδιοτήτων στους Υφυπουρ¬ 
γούς Οικονομικών», αποφασίζουμε: 

Καθορίζουμε σε τριακόσιες είκοσι χιλιάδες Ευρώ 
(320.000,00 την κρατική επιχορήγηση του «Ειδικού Λογα¬ 
ριασμού της Μαθητικής Στήριξης» του ΥΠΕΠΘ για το οι¬ 
κονομικό έτος 2002, (ΚΑΕ 2349 ΕΦ. 19-210 και 19-220). 

Η δαπάνη αυτή θα βαρύνει τις πιστώσεις του προϋπο¬ 
λογισμού του ίδιου οικονομικού έτους της Κ.Υ. του 
ΥΠΕΠΘ ως εξής: 

α) Φ.210, ΚΑΕ 2349 με το ποσό των 155.000,00 Ευρώ και 

β) Φ.220, ΚΑΕ 2349 με το ποσό των 165.000,00 Ευρώ. 

Σύνολο (155.000,00 + 165.000,00 = 320.000,00 Ευρώ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ ΕΥΘΥΜΙΟΥ 

-♦- 

Αριθ.Φ. 103/2196 (4) 

Τροποποίηση της παρ. 4 του άρθρου 22 του κανομισμού 
του Ταμείου Προνοίας και Επικουρικής Ασφάλισης 
Προσωπικού Ιπποδρομικών. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 1 και 5 του Α.Ν. 2276/1940 
(Α 117). 

2. Την 80088/31.10.2001 (Β 1485) κοινή απόφαση του 
Πρωθυπουργού και Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων». 

3. Την 2957/7.11.2002 απόφαση του Δ.Σ. του Ταμείου 
Προνοίας και Επικουρικής Ασφάλισης Προσωπικού Ιππο¬ 
δρομιών. 

4. Τη γνώμη του Συμβουλίου Κοινωνικής Ασφάλειας 
που διατυπώθηκε κατά την 14η/18.12.2002 συνεδρίασή 
του. 

5. Το γεγονός ότι από τις διατάξεις της απόφασης αυ¬ 
τής προκαλείται επιβάρυνση ύψους 2.160 Ευρώ ετησίως, 
η οποία θα καλυφθεί από τις πιστώσεις του προϋπολογι¬ 
σμού του ταμείου, αποφασίζουμε: 

Η παρ. 4 του άρθρου 22 του Κανονισμού Ασθένειας που 
προσετέθη μετηνΥ.Α. 418/997/1980 (Β 754), τροποποιεί¬ 
ται ως ακολούθως: 

«4. Στους νεφροπαθείς ασφαλισμένους και συνταξιού¬ 
χους του Ταμείου που βρίσκονται υπό αιμοκάθαρση, χο¬ 
ρηγείται μηνιαίο βοήθημα για την αντιμετώπιση των εξό¬ 
δων μετάβασης και επιστροφής από τα κέντρα αιμοκά¬ 
θαρσης, το οποίο από 1.11.2002 ανέρχεται στο ποσό των 
εκατόν ογδόντα (180) Ευρώ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2002 

Ο ΥΦΥΠΟΥΡΓΟΣ 

ΡΟΒ. ΣΠΥΡΟΠΟΥΛΟΣ 


Αριθ. 1770 (5) 

Παραχώρηση κοινοχρήστων εκτάσεων του 
αγροκτήματος ΒΟΥΡΒΑ Σπάτων Ν. Αττικής. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά Όρ¬ 
γανα όπως τροποποιήθηκε» (ΦΕΚ 137 Α). 

β) Του άρθρου 26 παραγρ. 1 του Ν. 2732/1999 (ΦΕΚ 
154Α) «Διεπαγγελματικές Οργανώσεις και άλλες διατά¬ 
ξεις». 

2. Τα στοιχεία: 

α) Οριστικής διανομής του κτήματος ΒΟΥΡΒΑ Αττικής 
έτους 1923. 

β) Αποτύπωσης και ελέγχου της διανομής του κτήματος 
ως προς τις διαθέσιμες εκτάσεις. 

3. Το 3410/15.5.2002 έγγραφο του Δήμου Σπάτων μαζί 
με σχετική έκθεση ανάλυσης του προβλήματος και προ¬ 
τάσεις αντιμετώπισής του. 

4. Το γεγονός ότι: 

α) Στις κοινόχρηστες και διαθέσιμες εκτάσεις του κτή¬ 
ματος 3.125 και 509 στρέμματα αντίστοιχα έχει δημιουρ- 
γηθεί νομικό και πραγματικό καθεστώς λόγω της μακρο¬ 
χρόνιας από 80ετίας κατοχής τους 

β) Οι κάτοχοι αρχικοί ακτήμονες, καθώς και οι καθολικοί 
και ειδικοί διάδοχοί τους κατά το μεγαλύτερο ποσοστό 
έχουν δημιουργήσει στις εκτάσεις εγκαταστάσεις και 
βελτιώσεις. 

γ) Το υφιστάμενο καθεστώς, όπως μακροχρόνια δια¬ 
μορφώθηκε και παγιοποιήθηκε, δεν είναι δυνατόν να ανα¬ 
τραπεί χωρίς σημαντικές κοινωνικές επιπτώσεις. 

δ) Για την παραχώρηση και τη διαδικασία διανομής δεν 
μπορούν να τύχουν εφαρμογής οι ισχύουσες σχετικές 
διατάξεις της Αγροτικής Νομοθεσίας. 

5. Ότι με την απόφαση αυτή δεν προκαλείται δαπάνη σε 
βάρος του κρατικού προϋπολογισμού του Υπουργείου 
Γεωργίας, αποφασίζουμε: 

Από το ανωτέρω κτήμα ΒΟΥΡΒΑ Αττικής παραχωρού- 
νται: 

1. Κοινόχρηστες εκτάσεις της οριστικής διανομής 
έτους 1923 συνολικού εμβαδού 3.125 στρεμμάτων, όπως 
απεικονίζονται στο διάγραμμα καιτο απόσπασμα του κτη- 
ματολογικού πίνακα διανομής. 

Δικαιούχοι είναι οι νομείς και κάτοχοι των κτη ματοτεμα¬ 
χίων οι εγκατασταθέντες από τον Συνεταιρισμό Αποκατα- 
σταθέντων Ακτημόνων Σπάτων ως ακτήμονες γεωργοί, 
κατά το προ της διανομής του κτήματος χρονικό διάστη¬ 
μα και μέχρι του έτους 1927 καθώς και οι καθολικοί και ει¬ 
δικοί διάδοχοί τους. 

Οι ανωτέρω δικαιούχοι θα αναδειχθούν μετά από απο¬ 
τύπωση του υφισταμένου καθεστώτος των κοινοχρήστων 
τεμαχίων και σύνταξη κτηματολογικού πίνακα διανομής 
που θα γίνει με μέριμνα των ενδιαφερομένων. 

Τα στοιχεία της διανομής θα αναρτηθούν και θα παρα¬ 
μείνουν δημοσιευμένα στα γραφεία του Δήμου Σπάτων 
για διάστημα τριών μηνών. 

Εντός του χρόνου αυτού θα γίνει δυνατή και η υποβολή 
στον υπεύθυνο για το έργο φορέα αιτήσεων για τη διόρ¬ 
θωση τυχόν λανθασμένων εγγραφών, που πρέπει να πε- 
ρατωθεί το βραδύτερο επίσης εντός τριών μηνών από τη 
λήξη της προθεσμίας δημοσίευσης. 

Μετά το πέρας της εργασίας ο υπεύθυνος φορέας του 
έργου θα υποβάλλει τον σχηματισθέντα φάκελο μαζί με 
σχετική έκθεσή του στην Υπηρεσία Γεωργίας της Νομαρ¬ 
χίας Ανατολικής Αττικής για τον απαραίτητο τεχνικό Διοι¬ 
κητικό έλεγχο και την κύρωση των στοιχείων της διανο¬ 
μής με πράξη του Νομάρχη. 

Μερική κύρωση των στοιχείων της διανομής είναι δυνα¬ 
τή, εφόσον οι διανεμηθείσες εκτάσεις μπορούν να αποτε¬ 
λούν ενιαίο σύνολο. 

Υπέρ των αναγραφομένων στα κυρωμένα κτηματολογι- 
κά στοιχεία εκδίδονται τίτλοι κυριότητας, ο τύπος των 
οποίων θα καθορισθεί με απόφαση του Υπουργού Γεωρ- 
γίας. 

2. Διαθέσιμα τεμάχια: 

Όλα τα εγγεγραμμένα στον πίνακα διανομής έτους 
1923 ως διαθέσιμα τεμάχια και φερόμενα στον από 
22.3.1955 πίνακα του ιδίου κτήματος ως κατεχόμενα, συ¬ 
νολικού εμβαδού 509 στρεμμάτων. 

Δικαιούχοι είναι οι προ του έτους 1927 κάτοχοι αυτών 
καθώς και οι καθολικοί και ειδικοί διάδοχοί τους. 

Οι ενδιαφερόμενοι με δική τους επιμέλεια εντός προ¬ 
θεσμίας ενός έτους από τη δημοσίευση της πράξης αυ¬ 
τής θα πρέπει να υποβάλουν στην Υπηρεσία Γ εωργίας 
της Νομαρχίας Ανατολικής Αττικής αίτηση παραχώρη¬ 
σης της δικαιούμενης έκτασης μαζί με σχεδιάγραμμα 
ολοκλήρου του διαθέσιμου τεμαχίου με τους τυχόν άλ¬ 
λους κατόχους αυτού εξηρτημένο από τα στοιχεία της 
διανομής. 

Μετά τον έλεγχο θα αποσταλούν για δημοσίευση και 
ανάρτηση στονπίνακα ανακοινώσεωντου Δήμου Σπάτων, 
επί δίμηνο μαζί με σχετική κατάσταση ή ως μεμονωμένα 
τεμάχια ή ομαδικά. 

Στο χρονικό αυτό διάστημα μπορούν να υποβληθούν 
ενστάσεις για τυχόν λανθασμένες εγγραφές. 

Οι τίτλοι κυριότητας εκδίδονται μετά τις γενόμενες 
διορθώσεις και την σημείωση της μεταβολής στα κτημα- 
τολογικά στοιχεία της διανομής κατά τύπον οριζόμενον 
ως ανωτέρω. 

Για κάθε παραχώρηση κοινόχρηστης ή διαθέσιμης 
έκτασης οφείλεται από τους παραχωρησιούχους τίμημα 
που ισούται με το 1 /10 της αντικειμενικής αξίας της γης το 
οποίο καθορίζεται με απόφαση του Νομάρχη και εξο¬ 
φλείται σε πέντε (5) ίσες ετήσιες άτοκες δόσεις. 

Επισημαίνεται ότι: 

α) Εκτάσεις που έχουν ενταχθεί σε ρυμοτομικό σχέδιο 
παραχωρούνται όπως διαμορφώθηκαν από αυτό. 

β) Πλείονες εξ αδιαιρέτου λόγω κληρονομικής διαδο¬ 
χής κάτοχοι τεμαχίων, υποχρεούνται, κατά το χρονικό 
διάστημα μέχρι της εκδόσεως του τίτλου στην υποβολή 
του σχετικού κληρονομητηρίου. 

γ) Δασωθέντες αγροί καλλιεργούμενοι προ του έτους 
1962 περιέρχονται στους κατόχους και δικαιούχους της 
προηγούμενης και της παρούσης παραγράφου και η δια¬ 
χείρισή τους γίνεται σύμφωνα με τις ισχύουσες κάθε φο¬ 
ρά διατάξεις για τους δασωθέντες αγρούς. 

3. Μετά την ολοκλήρωση των προβλεπομένων, ως ανω¬ 
τέρω, διαδικασιών και την έκδοση των τίτλων κυριότητας 
κάθε διόρθωση των στοιχείων είναι δυνατή μόνο από τα 
αρμόδια Δικαστήρια. 

4. Η κυριότητα της παραχωρούμενης έκτασης περιέρ¬ 
χεται στον δικαιούχο από της μεταγραφής του τίτλου, 
απάτης οποίας παύει κάθε ιδιοκτησιακό δικαίωμα του Δη¬ 
μοσίου. 


Η μεταγραφή ενεργείται μόνο μετά την εξόφληση του 
τιμήματος ή την εγγραφή πρώτης υπέρ του Δημοσίου 
υποθήκης για το οφειλόμενο ποσό. 

5. Οι αναγκαίες διαδικαστικού χαρακτήρα οδηγίες για 
την εφαρμογή της πράξης αυτής καθορίζονται με πράξη 
του Νομάρχη Ανατολικής Αττικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2002 

Ο ΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-Φ- 

Αριθ. 53498 (6) 

Έγκριση του Οργανισμού Εσωτερικής Υπηρεσίας του Ν. 
Π. «ΚΕΝΤΡΟ ΠΑΙΔΙΚΗΣ ΜΕΡΙΜΝΑΣ ΔΗΜΟΥ ΜΟΣΧΑ¬ 
ΤΟΥ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8 παρ. 5 του Ν. 
2307/95. 

2. Τις διατάξεις του άρθρου 8 του Ν. 2503/97. 

3. Την 76/2002 απόφαση του Δημοτικού Συμβουλίου 
του Δήμου Μοσχάτου με την οποία εκφράζει την σύμφω¬ 
νη γνώμη του για την 12/2002 απόφαση του Διοικητικού 
Συμβουλίουτου Ν.Π.Δ.Δ. «Κέντρο Παιδικής Μέριμνας Δή¬ 
μου Μοσχάτου». 

4. Την σύμφωνη γνωμοδότηση του Α' Υπηρεσιακού Συμ¬ 
βουλίου που διατυπώθηκε στο 7/2002 πρακτικό του, απο¬ 
φασίζουμε: 

Εγκρίνουμε την 12/2002 απόφαση του Διοικητικού Συμ¬ 
βουλίουτου Ν.Π. «Κέντρο Παιδικής Μέριμνας Δήμου Μο¬ 
σχάτου» περί ψηφίσεως του Οργανισμού Εσωτερικής 
Υπηρεσίας αυτού ως εξής: 

Άρθρο 1 ο 

Το οργανωτικό σχήμα της Υπηρεσίας του Ν.Π.Δ.Δ. 
απαρτίζεται από μία υπηρεσιακή μονάδα σε επίπεδο Δι¬ 
εύθυνσης με δύο τμήματα. 

Άρθρο 2ο 

Η συγκρότηση της υπηρεσιακής μονάδας σε επίπεδο 
Διεύθυνσης αποτελείται από: 

Α. ΤΜΗΜΑ ΔΙΟΙΚΗΤΙΚΗΣ ΜΕΡΙΜΝΑΣ 

α) Γ ραφείο Διοίκησης - προσωπικού 

β) Γ ραφείο Λογιστηρίου - Διαχείρισης - Ταμείου 

γ) Γ ραφείο Γενικών καθηκόντων, 

δ) Γ ραφείο συντήρησης κτιρίων 

Β. ΤΜΗΜΑ ΠΑΙΔΑΓΩΓΙΚΟ 

α) Γ ραφείο Παιδαγωγικό Α' Δημοτικού Παιδικού Σταθ¬ 
μού 

β) Γ ραφείο Παιδαγωγικό Β'Δημοτικού Παιδικού Σταθμού 
γ) Γ ραφείο Παιδαγωγικό Γ Δημοτικού Παιδικού Σταθ¬ 
μού 

δ) Γ ραφείο ειδικών συνεργατών 

Άρθρο 3ο 

ΑΡΜΟΔΙΟΤΗΤΕΣ ΔΙΕΥΘΥΝΣΗΣ ΚΑΙ ΤΜΗΜΑΤΩΝ 

Α. Η Διεύθυνση του Κέντρου Παιδικής Μέριμνας Μο¬ 
σχάτου εδρεύει στο Δημοτικό Κατάστημα. 

Αρμοδιότητες Διευθυντή. 

1. Είναι αρμόδιος και επιμελείται σε συνεργασία με τον 
προϊστάμενο του Παιδαγωγικού τμήματος για την εφαρμο¬ 
γή των σύγχρονων απόψεωντης Παιδαγωγικής και της Ψυ¬ 
χολογίας, προτείνοντας ενιαίο παιδαγωγικό πρόγραμμα. 

2. Εποπτεύει, συντονίζει και κατευθύνει το παιδαγωγικό 
έργο του τμήματος. 

3. Είναι αρμόδιος για την εύρυθμη λειτουργία του Κέ¬ 
ντρου Παιδικής Μέριμνας καιτηντήρησητου Κανονισμού 
Λειτουργίας. 

4. Εισηγείται στο Διοικητικό Συμβούλιο του Κέντρου κά¬ 
θε θέμα που ασχολείται με τη λειτουργία, το προσωπικό, 
τους γονείς και την υλικοτεχνική υποδομή των Τμημάτων: 

- Τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία τους. 

- Το παιδαγωγικό υλικό και τον πόσης φύσεως εξοπλι¬ 
σμό. 

- Τις απαραίτητες ενέργειες για την επισκευή και συντή¬ 
ρηση των κτιρίων. 

- Την επιμόρφωση του προσωπικού. 

5. Καλεί σε συμβούλιο τους νηπιαγωγούς και τους βρε¬ 
φονηπιοκόμους όποτε κρίνει ότι είναι ανάγκη, στο οποίο 
συζητούνται τα προβλήματα που ανακύπτουν από τη λει¬ 
τουργία των σταθμών και που αφορούν τα παιδιά, το παι¬ 
δαγωγικό πρόγραμμα και την οργάνωση του χώρου. 

6. Εισηγείται στο Διοικητικό Συμβούλιο τον αριθμό των 
παιδιών που μπορούν να δεχθούν οι σταθμοί. 

7. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των Τ μημάτων τους. 

8. Συνεργάζεται αρμονικά με το Τμήμα Διοικητικής Μέ¬ 
ριμνας, το οποίο οφείλει να παρέχει κάθε στοιχείο, για να 
διασφαλιστεί η εύρυθμη λειτουργία του Κέντρου και η 
επίτευξη των σκοπώντου. 

9. Τηρεί άλατα απαραίτητα βιβλία. 

Οι αρμοδιότητες της Διεύθυνσης κατανέμονται μεταξύ 
των τμημάτων ως εξής: 

Α. ΤΜΗΜΑ ΔΙΟΙΚΗΤΙΚΗΣ ΜΕΡΙΜΝΑΣ 

Γραφείο Διοίκησης - προσωπικού 

1. Ο χειρισμός των θεμάτων που αφορούν την εξέλιξη, 
λύση της υπαλληλικής σχέσης και γενικά την υπηρεσιακή 
κατάσταση του πάσης φύσεως προσωπικού των σταθ¬ 
μών. 

2. Η γραμματειακή υποστήριξη του Διοικητικού Συμ¬ 
βουλίου. 

3. Η τήρηση των ατομικών φακέλων του προσωπικού. 

4. Η χορήγηση βεβαιώσεων και πιστοποιητικών υπηρε¬ 
σιακής κατάστασης του προσωπικού. 

5. Οχειρισμός όλων των θεμάτων που αφορούν τις απο¬ 
δοχές του προσωπικού. 

6. Ο χειρισμός των θεμάτων σχετικών με την υπαγωγή 
του προσωπικού σε διάφορα ταμεία ασφάλισης. 

7. Η μέριμνα για τη βελτίωση των συνθηκών εργασίας 
του προσωπικού. 

8. Ο χειρισμός των θεμάτων των σχετικών με την εφαρ¬ 
μογή του πειθαρχικού δικαίου. 

9. Η κίνηση της σχετικής διαδικασίας για την επιβολή 
των προβλεπόμενων κυρώσεων. 

10. Η τήρηση του βιβλίου πρωτοκόλλου. 

Γ ραφείο Λογιστηρίου - Διαχείρισης- Ταμείου 

1. Η κατάρτιση του προϋπολογισμού εσόδων - εξόδων, 
η παρακολούθηση της πορείας εκτέλεσης του προϋπο¬ 
λογισμού και η εισήγηση για την αναμόρφωσή του. 


2. Η έκδοση των χρηματικών ενταλμάτων μέσα στις πι¬ 
στώσεις του προϋπολογισμού και η τήρηση των λογιστι¬ 
κών βιβλίων. 

3. Η επιμέλεια της εφαρμογής όλων των νόμων που 
αφορούν τη μισθοδοσία του προσωπικού των σταθμών. 

4. Η μέριμνα για την έγκαιρη προμήθεια των αναγκαίων 
υλικών και τροφίμων και η παρακολούθηση της τήρησης 
των όρων των σχετικών συμβάσεων. 

5. Η επιμέλεια της καταβολής των αποδοχών στους 
υπαλλήλους των σταθμών, ως και η απόδοση των εισφο¬ 
ρών και κρατήσεων υπέρ των δικαιούχων οργανισμών και 
του φόρου και χαρτοσήμου υπέρ του δημοσίου. 

6. Η τήρηση βιβλίου αποθήκης επίπλων και σκευών. 

7. Η επιμέλεια των οικονομικών θεμάτων τυχόν είσπρα¬ 
ξης της χρηματικής συνδρομής από τους γονείς των φι¬ 
λοξενούμενων παιδιών. 

Γ ραφείο Γενικών καθηκόντων 

Α) Καθήκοντα οδηγών 

Επιλαμβάνονται για την ασφαλή μεταφορά των φιλοξε¬ 
νούμενων παιδιών προς και από τους Σταθμούς, είναι 
υπεύθυνοι για την καλή συντήρηση και καθαριότητα των 
αυτοκινήτων του Κέντρου και οφείλουν να τηρούν σχολα¬ 
στικά τον Κώδικα Οδικής Κυκλοφορίας και τους όρους 
ασφαλούς μεταφοράς παιδιών .Εκτελούν εξωτερικές ερ¬ 
γασίες του Νομικού Προσώπου στο μεσοδιάστημα των 
μεταφορών. 

Β. Καθήκοντα μάγειρα 

1. Είναι υπεύθυνος για το μαγειρείο και την επιμελημέ¬ 
νη και έγκαιρη παρασκευή φαγητού, σύμφωνα με το διαι¬ 
τολόγιο. 

2. Παραλαμβάνει καθημερινά τις αναγκαίες ποσότητες 
υλικών για το ημερήσιο φαγητό από τον υπεύθυνο γι' αυ¬ 
τό και υπογράφει δελτίο. 

3. Μεριμνά για την απόλυτη καθαριότητα του μαγειρεί¬ 
ου, της τραπεζαρίας και των διαφόρων σκευών. 

Γ. Καθήκοντα βοηθών μάγειρα. 

Βοηθούν τον μάγειρα στην παρασκευή του φαγητού, 
στη διανομή του, στην συγκέντρωση και καθαριότητα των 
ειδών εστίασης καθώς και στην καθαριότητα του μαγει¬ 
ρείου και της τραπεζαρίας. 

Δ. Καθήκοντα προσωπικού καθαριότητος 

1. Εκτελεί τις εργασίες καθαριότητος όλων των εσωτε¬ 
ρικών και εξωτερικών χώρων των Παιδικών Σταθμών, 
εκτός μαγειρείου. 

2. Παραλαμβάνει υλικά καθαριότητος από τον υπεύθυ¬ 
νο γι' αυτά και υπογράφει δελτίο. 

3. Είναι υπεύθυνο για τον γενικό ιματισμό και μεριμνά 
για την καλή συντήρηση, καθαριότητα και φύλαξή του. 

4. Εκτελεί κάθε εργασία που του ανατίθεται από τον 
Προϊστάμενο. 

Γ ραφείο συντήρησης κτιρίων 

Καθήκοντα συντηρητών 

1. Είναι υπεύθυνοι για τη συντήρηση των εσωτερικών 
και εξωτερικών χώρων των Σταθμών. 

2. Φροντίζουν για την άμεση αποκατάσταση ζημιών με 
σκοπό την ασφάλεια των παιδιών και εκτελούν εργασίες 
διαμόρφωσης των χώρων, έπειτα από εντολή των προϊ¬ 
σταμένων. 

Β. ΤΜΗΜΑ ΠΑΙΔΑΓΩΓΙΚΌ 

Γ ραφείο παιδαγωγικό 

1. Η εύρυθμη λειτουργία του Τμήματος και η τήρηση 
του κανονισμού λειτουργίας. 

2. Η παροχή σωστής προσχολικής αγωγής στα φιλοξε¬ 
νούμενα νήπια σε συνεργασία μετους βρεφονηπιοκόμους. 

3. Η εποπτεία όλου του προσωπικού του Τμήματος για 
τη σωστή εκτέλεση των καθηκόντων του. 

4. Η εισήγηση στη Διεύθυνση για τις ανάγκες του Τμή¬ 
ματος σε προσωπικό και πόσης φύσεως εξοπλισμό και 
την επιμόρφωση του προσωπικού. 

5. Η εισήγηση στη Διεύθυνση γιατηνπρόσληψη με σύμ¬ 
βαση έργου ειδικών συνεργατών, ( όπως καθηγητές, ια¬ 
τροί κ.λ.π.). 

6. Η οργάνωση των συγκεντρώσεων προσωπικού και 
γονέων. 

7. Η τήρηση όλων των απαραίτητων βιβλίων. 
Καθήκοντα βρεφονηπιοκόμων 

1. Αναλαμβάνουν διαδοχικά όλα τα τμήματα -τάξεις του 
Κέντρου και είναι υπεύθυνοι των τάξεών τους. 

2. Καταρτίζουντο μηνιαίο και εβδομαδιαίο παιδαγωγικό 
πρόγραμμα και ασκούντο παιδαγωγικό έργο καθ' όλη τη 
διάρκεια της σχολικής περιόδου σύμφωνα με τις σύγχρο¬ 
νες παιδαγωγικές και ψυχολογικές θεωρίες. 

3. Συνεργάζονται με τον προϊστάμενο και γενικά με όλο 
το προσωπικό. 

4. Ενημερώνουντους γονείς για την εξέλιξη τωνπαιδιών. 

5. Διοργανώνουν πολιτιστικές, ψυχαγωγικές και παιδα¬ 
γωγικές εκδηλώσεις προς όφελος των παιδιών, των γονέ¬ 
ων και του προσωπικού. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του 
Ν.Π.Δ.Δ. 

Άρθρο 4ο 

ΟΡΓΑΝΙΚΗ ΣΥΝΘΕΣΗ ΠΡΟΣΩΠΙΚΟΥ 

Οι θέσεις προσωπικού ορίζονται ως εξής: 

Α. ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΠΕ ΔΙΟΙΚΗΤΙΚΟΥ- ΟΙΚΟΝΟΜΙΚΟΥ 
Θέσεις μία (1) με βαθμόΔ-Α 

2. ΚΛΑΔΟΣ ΠΕ ΠΑΙΔΟΨΥΧΟΛΟΓΩΝ 
Θέσεις μία (1) με βαθμό Δ - Α 

3. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις οκτώ (8) με βαθμό Δ - Α 

4. ΚΛΑΔΟΣ ΤΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 
Θέσεις δύο (2) με βαθμό Δ- Α 

5. ΚΛΑΔΟΣ ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ 
Θέσεις μία (1) με βαθμό Δ - Α 

6. ΚΛΑΔΟΣ ΤΕ22 ΔΙΟΙΚΗΣΗΣ ΜΟΝΑΔΩΝ ΤΟΠ. 
ΑΥΤ/ΣΗΣ 

Θέσεις Μ ία (1) με βαθ μό Δ - Α 

7. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟ¬ 
ΜΩΝ 

Θέσεις οκτώ (8) με βαθμό Δ- Α 

8. ΚΛΑΔΟΣ ΔΕ ΟΔΗΓΩΝ 
Θέσεις δύο (2) με βαθμό Δ - Α 

9. ΚΛΑΔΟΣ ΔΕ30 ΤΕΧΝΙΤΩΝ ΓΕΝΙΚΑ 
Θέσεις μία (1) ελαιοχρωματιστή με βαθμό Δ - Α 
Θέσεις μία (1) ηλεκτροτεχνίτη με βαθμό Δ - Α 

10. ΚΛΑΔΟΣ ΔΕ32 ΜΑΓΕΙΡΩΝ 
Θέσεις μία (1) με βαθμό Δ - Α 

11. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

Θέσεις μία (1) με βαθμό Ε - Β 

12. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις τρεις (3) με βαθμό Ε - Β. 


13. ΚΛΑΔΟΣ ΥΕ ΤΡΑΠΕΖΟΚΟΜΩΝ 

Θέσεις τρεις (3) με βαθμό Ε - Β 

Β. ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

1.ΤΕ ΝΗΠΙΑΓΩΓΩΝ 

Θέσεις τρεις (3) 

2ΤΕ ΒΡΕΦΟΝΗΠΙΟΚΟΜΙΑΣ 
Θέσεις πέντε (5) 

3. ΥΕ 14 ΜΑΓΕΙΡΩΝ 
Θέσεις τρεις (3) 

4. ΥΕ16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις τρεις (3) 

Γ. ΕΠΟΧΙΑΚΟ ΠΡΟΣΩΠΙΚΟ 

Το Ν.Π.Δ.Δ. θα απασχολεί εξωτερικούς συνεργάτες με 
συμβάσεις μίσθωσης έργου, ήτοι καθηγητή μουσικής, κα¬ 
θηγητή Αγγλικής γλώσσας, παιδίατρο, οδοντίατρο, ορ¬ 
θοδοντικό. 

Οιθέσειςτου κλάδου ΤΕ Νηπιαγωγών (προσωρινός) με- 
τατρέπονται μόλις κενωθούν με οποιονδήποτε τρόπο σε 
θέσεις κλάδου ΤΕ9 βρεφονηπιοκόμων σύμφωνα με τις 
διατάξεις του άρθρου 35 Ν. 2646/1998. 

Άρθρο 5ο 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

Α) Ο Διευθυντής του Νομικού Προσώπου και ο Προϊ¬ 
στάμενος του Παιδαγωγικού τμήματος ορίζονται από 
υπαλλήλους του κλάδου: 
α) ΠΕπαιδοψυχολόγων, 

β) ΤΕ νηπιαγωγών (προσωρινός) - έως την κατάρτηση 
των προσωποπαγών θέσεων. 

γ) ΤΕ βρεφονηπιοκομίας - έως την κατάρτηση των προ¬ 
σωποπαγών θέσεων και 

δ) ΤΕ9 βρεφονηπιοκομίας, με προτεραιότητα του υπαλ¬ 
λήλου εκείνου που κατέχει τον μεγαλύτερο βαθμό, ανε¬ 
ξαρτήτως σε ποιόν από τους τέσσερις κλάδους ανήκει. Σε 
περίπτωση που δεν έχουν οριστεί εφαρμόζονται οι διατά¬ 
ξεις γιααναπλήρωση προϊσταμένου άρθρου 36 Ν. 2190/94. 

Β) Ο Προϊστάμενος του τμήματος Διοικητικής Μέρι¬ 
μνας ορίζεται από τους κλάδους ΠΕ Διοικητικού, Τ.Ε. 22 
Διοίκησης Μονάδων Τοπικής Αυτοδιοίκησης και Τ.Ε. Διοι¬ 
κητικού - Λογιστικού, με προτεραιότητα του υπαλλήλου 
εκείνου που κατέχει τον μεγαλύτερο βαθμό, ανεξαρτή¬ 
τως σε ποιόν από τους τρεις κλάδους ανήκει, με απόφα¬ 
ση του Υπηρεσιακού Συμβουλίου και σε περίπτωση που 
δεν έχει οριστεί εφαρμόζονται οι διατάξεις για αναπλή¬ 
ρωση προϊσταμένου άρθρου 36 Ν. 2190/94. 

Άρθρο 6ο 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 7ο 

Οι προβλεπόμενες από τον παρόντα Οργανισμό Εσωτε¬ 
ρικής Υπηρεσίας θέσεις κατά κλάδο καλύπτουν όλους 
τους εργαζόμενους στο Νομικό Πρόσωπο καθώς και ορι¬ 
σμένο επιπλέον αριθμό θέσεων για την κάλυψη των υφι¬ 
σταμένων και μελλοντικών αναγκών των Υπη ρεσιών αυτού. 

Η κατανομή του προσωπικού στη Διεύθυνση - Τμήματα 
γίνεται πάντοτε με απόφαση του Προέδρου του Διοικητι- 

κού Συμβουλίου του Ν.Π.Δ.Δ., ανάλογα με τις ανάγκες 
των υπηρεσιών, τα προσόντα των υπαλλήλων, την πείρα 
και τις γνώσεις αυτών σε ειδικά αντικείμενα, κατά την 
οποία κατανομή θα εξετάζονται και τυχόν ειδικές ανάγκες 
των υπαλλήλων ( μητέρες ανηλίκων τέκνων, έγκυες γυ¬ 
ναίκες, τόπος διαμονής κ.λ.π.). 

Άρθρο 8ο 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις στους αντίστοιχους κωδικούς 
για την κάλυψη της μισθοδοσίας του προσωπικού που 
ήδη υπηρετεί στους Παιδικούς Σταθμούς. 

Η μελλοντική επιβάρυνση του προϋπολογισμού του Νο¬ 
μικού Προσώπου από την απόφαση αυτή δεν μπορεί να 
υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 2002 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 25261 (7) 

Τροποποίηση της Συστατικής Πράξης της «Κοινοτικής 
Επιχείρησης Εκμετάλλευσης Ιαματικής Πηγής (ΓΡΙΑ 
ΜΑΡΙΑΣ) Κρεμαστών Αλευράδας Ν. Αιτωλ/νίας. 

ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 277 έως 284, του Δ.Κ.Κ. 
(Π.Δ. 410/95) περί Ίδρυσης και σύστασης Δημοτικών ή 
Κοινοτικών Επιχειρήσεων, Διοίκησης αυτών κ.λπ. 

2. Τις διατάξεις του άρθρου 11, παρ. 22, 23 και 24, του 
Ν. 2503/97 (Φ.Ε.Κ. 107/30.5.1997, τ. Α'), «Διοίκηση, Οργά¬ 
νωση, Στελέχωση της Περιφέρειας, ρύθμιση διατάξεων 
για την Τοπική Αυτοδιοίκηση και άλλες διατάξεις». 

3. Την 40/1990 Απόφαση του Κοινοτικού Συμβουλίου 
της πρώην Κοινότητας Αλευράδας και νυν Δημοτικό Δια¬ 
μέρισμα του Δήμου Ινάχου, περί σύστασης της «Κοινοτι¬ 
κής Επιχείρησης Εκμετάλλευσης Ιαματικής Πηγής (ΓΡΙΑ 
ΜΑΡΙΑΣ) Κρεμαστών Αλευράδας». 

4. Την ισχύουσα - Συστατική Πράξη της Επιχείρησης, η 
οποία εγκρίθηκε μετηνΑΠ. ΕΣ. 23792/13.7.1990, Απόφα¬ 
ση του Νομάρχη Αιτωλίας και Ακαρνανίας, η οποία δημο¬ 
σιεύτηκε στο Φ.Ε.Κ. 492/27.7.1990, τ.Β'. 

5. Την 91/2002 απόφαση του Δημοτικού Συμβουλίου του 
Δήμου Ινάχου περί «Τροποποίησης της ισχύουσας Συστατι¬ 
κής Πράξης της «Κοινοτικής Επιχείρησης Εκμετάλλευσης 
Ιαματικών Πηγών (ΓΡΙΑ.ΜΑΡΙΑ) Κρεμαστών, Αλευράδας». 

6. Την 241 /18.8.1998, Απόφαση του Γ ενικού Γ ραμματέα 
Περιφέρειας Δυτικής Ελλάδας περί «Μεταβίβασης αρμο¬ 
διοτήτων και εξουσιοδότησης υπογραφών κ.λπ.», η οποία 
δημοσιεύθηκε στο Φ.Ε.Κ. 939/1.9.98, τ.Β', αποφασίζουμε: 

1. Εγκρίνουμε την 91/2002 απόφαση του Δημοτικού 
Συμβουλίου του Δήμου Ινάχου που αφορά την «Τροπο¬ 
ποίηση της ισχύουσας Συστατικής Πράξης της «Κοινοτι¬ 
κής Επιχείρησης Εκμετάλλευσης Ιαματικών Πηγών (ΓΡΙΑ 
ΜΑΡΙΑ) Κρεμαστών Αλευράδας» και τροποποιούμε την 
ΑΠ. ΕΣ. 23792/13.7.1990, Απόφαση του Νομάρχη Αιτω¬ 
λίας και Ακαρνανίας και στο εξής η Συστατική Πράξη της 
Επιχείρησης ως προς τις παραγράφους 1 και 6, με την 
ολοκληρωμένη εξής επαναδιατύπωσή τους θα έχει: 


1. Μετονομάζει την ανωτέρω Επιχείρηση σε: «ΔΗΜΟΤΙ¬ 
ΚΗ ΕΠΙΧΕΙΡΗΣΗ ΕΚΜΕΤΑΛΛΕΥΣΗΣ ΙΑΜΑΤΙΚΩΝ ΠΗΓΩΝ 
(ΚΡΕΜΑΣΤΩΝ) Δ.Δ. ΑΛΕΥΡΑΔΑΔΗΜΟΥ ΙΝΑΧΟΥ». 

2. Αυξάνει το Κεφάλαιο της Επιχείρησης, το οποίο δια¬ 
θέτει ο Δήμος σε αυτή κατά 64.500,00 ΕΥΡΩ (21.978.375 
δρχ.), οπότε το συνολικό ποσό της Δημοτικής Επιχείρη¬ 
σης γίνεται #132.702,49# ΕΥΡΩ (45.218.373 δρχ.). Το 
ανωτέρω κεφαλαίο που θα διαθέσει ο Δήμος θα βαρύνει 
τον προϋπολογισμό του από τα Τακτικά, έσοδα για το οι¬ 
κονομικό έτος 2002. 

2. ΚΑΛΥΨΗ ΔΑΠΑΝΗΣ 

Από τις διατάξεις της παρούσας Απόφασης δεν προκα- 
λείται δαπάνη σε βάρος του Κρατικού Προϋπολογισμού, 
αλλά προκαλείται δαπάνη σε βάρος του Προϋπολογι¬ 
σμού της «Δημοτικής Επιχείρησης Εκμετάλλευσης Ιαμα¬ 
τικών Πηγών (Κρεμαστών) Δ.Δ. Αλευράδας, του Δήμου 
Ινάχου», για το τρέχον έτος, το ύψος της οποίας ανέρχε¬ 
ται στο ποσό των #64.500,00# ΕΥΡΩ (21.978.375 δρχ.), 
εγγράφοντας για τον λόγο αυτό το ποσό αυτό και στον 
Κ.Α. 212.9.4 του σκέλους των εξόδων με τίτλο «Αύξηση 
κεφαλαίου της «Δημοτικής Επιχείρησης Εκμετάλλευσης 
Ιαματικών Πηγών (Κρεμαστών) Δ.Δ. Αλευράδας, του Δή¬ 
μου Ινάχου», προκειμένου ναν αποδοθεί με Χ.Ε.Π. στην 
ανωτέρω Επιχείρηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 23 Δεκεμβρίου 2002 

Με εντολή Γ ενικού Γ ραμματέα Περιφέρειας 
Ο Γενικός Διευθυντής Περιφέρειας 
ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. 19803 (8) 

Σύσταση Νομικού Προσώπου Δημοσίου Δικαίου με την 
επωνυμία «ΔΙΔΑΣΚΑΛΕΙΟΣ ΒΙΒΛΙΟΘΗΚΗ ΑΘΙΚΙΩΝ 
ΚΟΡΙΝΘΙΩΝ»του Δήμου Σαρωνικού, Ν. Κορινθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 106 και 203 του Π .Δ. 410/95 
«Κωδικοποίηση σε ενιαίο κείμενο νόμου, με τίτλο Δημοτι¬ 
κός και Κοινοτικός Κώδικας των ισχυουσών διατάξεων 
του δημοτικού και κοινοτικού κώδικα» όπως τροποποιή¬ 
θηκαν και συμπληρώθηκαν. 

2. Τις διατάξεις του Ν. 2503/97. 

3. Τις διατάξεις του άρθρου 27του Ν. 2081/92 με τις 
οποίες προστέθηκαν νέες στο άρθρο 29 Α.Ν. 1558/85, οι 
οποίες ρυθμίζουν τον έλεγχο των δαπανών που προκα- 
λούν οι κανονιστικές Διοικητικές πράξεις. 

5. Την 231/02 νομίμως ληφθείσα απόφαση του Δημοτι¬ 
κού Συμβουλίου Σαρωνικού περί σύστασης Ν.Π.Δ.Δ., 
αποφασίζουμε: 

1. Συνιστούμε στο Δήμο Σαρωνικούτου Νομού Κορινθίας, 
Ίδιο Νομικό Πρόσωπο Δημοσίου Δικαίου με την επωνυμία 
«ΔΙΔΑΣΚΑΛΕΙΟΣ ΒΙΒΛΙΟΘΗΚΗ ΑΘΙΚΙΩΝ ΚΟΡΙΝΘΙΑΣ». 

Έδρατου συνιστάμενου Νομικού Προσώπου ορίζεται ο 
οικισμός Αθίκια, έδρα του Δήμου Σαρωνικού και θα λει¬ 
τουργεί στην ειδική προς τούτο αίθουσα του Πνευματικού 
Κέντρου Αθικίων «ΕΛΕΝΗ ΣΩΤ. ΔΙΔΑΣΚΑΛΟΥ». 

2. Σκοπός του Νομικού αυτού Προσώπου είναι η λει¬ 
τουργία βιβλιοθήκης με αναγνωστήριο, η οποία θα εφαρ- 

μόζει το σύστημα του δανεισμού βιβλίων και θα καλύπτει 
όλο το φάσμα του Ελληνικού και ξένου βιβλίου με προο¬ 
πτικές και αναζητήσεις ευρύτερης πνευματικής προσφο¬ 
ράς και συνεργασίας με τους πολίτες και τους πνευματι¬ 
κούς ανθρώπους της περιοχής. 

3. Πόροι του Νομικού Προσώπου είναι: 

α) Οι κάθε μορφής εισφορές, δωρεές, κληροδοσίες. 

β) Εισπράξεις από εκδηλώσεις πολιτιστικές, εράνους, 
λαχειοφόρους αγορές. 

γ) Οι πάσης φύσεως κρατικές επιχορηγήσεις. 

δ) Η ετήσια επιχορήγηση του Δήμου με 6.000 ΕΥΡΩ. 

ε) Εισπράξεις από το αντίτιμο των παρεχομένων από το 
Νομικό Πρόσωπο πραγμάτων ή υπηρεσιών. 

στ) Κάθε άλλη νόμιμη πρόσοδος. 

4. Περιουσία του Νομικού Προσώπου: 

Στην αποκλειστική κυριότητα του Ν.Π. θα ανήκει κάθε 
περιουσιακό στοιχείο κινητό ή ακίνητο που θα αποκτάται 
με οποιονδήποτε νόμιμο τρόπο. 

Το σύνολο των βιβλίων της ιδιωτικής βιβλιοθήκης του 
δωρητού Διδασκάλου Σωτήρη του Δημητρίου ανερχομέ- 
νων στους 2000 τόμους περίπου καθώς και έντυπα περιο¬ 
δικά με περιεχόμενο λαογραφικό, ιστορικό, γεωγραφικό, 
λογοτεχνικό και λοιπά λεξικά. 

5. Εκπροσώπηση του Νομικού Προσώπου: 

Το Νομικό Πρόσωπο εκπροσωπείται στα Δικαστήρια και 
σε κάθε άλλη Αρχή από τον Πρόεδρο του και όταν αυτός 
απουσιάζει ή κωλύεται από τον Αντιπρόεδρο. 

Από τις διατάξεις της απόφασης αυτής προκαλείται δα¬ 
πάνη ύψους 6.000 ΕΥΡΩ ετησίωςσε βάρος του προϋπο¬ 
λογισμού του Δήμου Σαρωνικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 19 Δεκεμβρίου 2002 

Ο Γ ενικός Γ ραμματέας Περιφέρειας 
ΑΝΤΩΝΙΟΣ ΜΑΤΣΙΓΚΟΣ 


Αριθ. 159 (9) 

Εκχώρηση αρμοδιοτήτων στα Συμβούλια Διοίκησης και 
τους Διοικητές των Νοσοκομείων Περιφέρειας ευθύ¬ 
νης Β' ΠεΣΥ Νοτίου Αιγαίου. 

Ο ΠΡΟΕΔΡΟΣ Β' ΠεΣΥ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Την 16/20.12.2002 απόφαση Δ.Σ. του Β' ΠεΣΥ Νοτίου 
Αιγαίου. 

2. Τα ΦΕΚ 55/τ.Β'/24.1.2002 και 130/τ.Β'/8.4.2002 στα 
οποία δημοσιεύθηκαν εκχωρήσεις αρμοδιοτήτων στα 
Συμβούλια Διοίκησης και τους Διοικητές των Νοσοκομεί¬ 
ων Περιφέρειας ευθύνης Β' ΠεΣΥ Νοτίου Αιγαίου. 

3. Τις διατάξεις των Ν. 2683/99, 2889/2001 και 2955/ 
2001 με την συμπλήρωση εκχώρησης αρμοδιοτήτων. 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

1. Εκχωρούμε τις εξής αρμοδιότητες: 

Α. Στα συμβούλια Διοίκησης των Νοσοκομείων διατά¬ 
ξεις του Ν. 2683/99 άρθρα 85 (που αφορά και τις τοποθε¬ 
τήσεις προϊσταμένων), 86 (καταστάσεις υπαλλήλων) και 
100 (Διαθεσιμότητα υπαλλήλων). 

Β. Στους Διοικητές των Νοσοκομείων: 

Τις διατάξεις των Ν. 2683/99 όπως αυτές αναφέρονται 
πιο κάτω: 

α) Άρθρα 103, 104,105 Περί αργίας - αναστολής άσκη¬ 
σης καθηκόντων: 

β) Άρθρα 149 Παραίτηση. 

γ) Άρθρα 150,151,152 Έκπτωση. 

δ) Άρθρα 153, 154, 155, 156, 157 Απόλυση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 20 Δεκεμβρίου 2002 

Η Πρόεδρος Δ.Σ. - Γ ενική Διευθύντρια 
ΙΩΑΝΝΑ ΑΡΣΕΝΟΠΟΥΛΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




